open-index/open-wikipedia-markdown huggingface dataset:
Αδόλφος του Γύλιχ-Μπεργκ

Ο **Αδόλφος**, γερμ.: Adolf, herzog von Jülich-Berg (π. 1370 - 14 Ιουλίου 1437) από τον Οίκο του Γύλιχ ήταν ο πρώτος δούκας των ενωμένων δουκάτων του Γύλιχ και του Μπεργκ. Ήταν ο γιος του Γουλιέλμου Ζ΄ κόμη του Γύλιχ και 1ου δούκα του Μπεργκ και της Άννας των Βίτελσμπαχ, κόρης του Ρούπερτ Β΄ εκλέκτορα του Παλατινάτου. 

Το 1397 ο Αδόλφος επαναστάτησε εναντίον του πατέρα του μαζί με τον αδελφό του Γουλιέλμο Η΄, κατέστρεψε το Ντύσελντορφ και φυλάκισε τον πατέρα του. Κηρύχθηκε παράνομος και στη συνέχεια υποτάχθηκε το 1405. Μετά το τέλος του πατέρα του το 1408, ο Aδόλφος έγινε ο 2ος δούκας του Μπεργκ. Ο Aδόλφος πολέμησε εναντίον της Λωρραίνης και άλλων διεκδικητών για το Μπαρ, αλλά παραδόθηκε μετά τη σύλληψή του το 1417. Ο εξάδελφος τού πατέρα του, ο Ρέγκιναλντ δούκας των Γύλιχ & Χέλρε, δεν είχε κληρονόμους και μετά το τέλος του το 1423, ο Aδόλφος τον διαδέχθηκε στα τρία τέταρτα του δουκάτου, το υπόλοιπο τέταρτο (που ονομάστηκε *Jülicher Quart*) περιήλθε στον Ιωάννη Β΄ του Λόον κύριο των Χάινσμπεργκ & Λέβενμπεργκ, εγγονό του πρώτου δούκα του Γύλιχ, Γουλιέλμου Ε΄.. Το δουκάτο του Γύλιχ πέρασε στον Αδόλφο, και έγινε ο πρώτος δούκας των ενωμένων δουκάτων Γύλιχ & Μπεργκ. ΟΕπίσης ο Ιωάννης Β΄ του Λόον-Χάινσμπεργκ ονομάστηκε *κύριος του Γύλιχ*.  Ο Aδόλφος ξεκίνησε επίσης έναν πολυετή πόλεμο διαδοχής ενάντια στον Οίκο του Έχμοντ για το δουκάτο του Χέλρε, αλλά δεν μπόρεσε να κερδίσει, ακόμη και με την οικονομική υποστήριξη του Σιγισμούνδου της Γερμανίας, ο οποίος υποστήριξε τον Aδόλφο σε αυτόν τον αγώνα, παρά την αντίθεση του Aδόλφου στη στέψη του Σιγισμούνδου στο Άαχεν το 1414. Ο Aδόλφος υποστήριξε τον Ρωμαίο υποψήφιο στη Σύνοδο της Κωνσταντίας, που τερμάτισε το Δυτικό Σχίσμα. Παραδοσιακά πολέμησε ενάντια στον αρχιεπίσκοπο της Κολωνίας. Αργότερα εξασφάλισε το Μονσώ-Μονζουά και το 1428 κατέλαβε το Λήβενταλ-Βέφελινγκοφεν.

Ο Aδόλφος είχε μόνο έναν γιο, που προαπεβίωσε αυτού, οπότε μετά το τέλος του Aδόλφου το 1437 το δουκάτο του Γύλιχ-Μπεργκ πέρασε στον ανιψιό του Γκέρχαρντ Ζ΄, γιο του αδελφού του Γουλιέλμου Η΄. Ο Aδόλφος απεβίωσε στην Κολωνία στις 14 Ιουλίου 1437 και τάφηκε στην εκκλησία του Αγ. Μαρτίνου στην Κολωνία.

## Οικογένεια
Το 1397 ο Αδόλφος αρχικά είχε μνηστευθεί την Αικατερίνη των Γουέλφων, κόρη του Ερρίκου Α΄ δούκα του Μπράουνσβαϊγκ-Λύνεμπουργκ, αλλά αυτός ο γάμος δεν έγινε ποτέ. 

Το 1400 ο Aδόλφος νυμφεύτηκε στο Σατώ ντε Ντυν με τη Γιολάντα του Μπαρ (τη Νεότερη) (π.1378 - 10 Ιανουαρίου 1421), κόρη του Ροβέρτου Α΄ δούκα του Μπαρ και της Μαρίας των Βαλουά. Ο Aδόλφος είχε ένα παιδί από την πρώτη του σύζυγο:
* Ρούπερτ (απεβ. 2 Αυγούστου 1431), νυμφεύτηκε στις 26 Φεβρουαρίου 1426 τη Μαρία των Αρκούρ, κόρη του Ιωάννη ΣΤ΄ κόμη του Αρκούρ και χήρα του Ρέγκιναλντ δούκα των Γύλιχ & Χέλρε, των οποίων ο τίτλος είχε περάσει στον πατέρα τού Ρούπερτ.

Στις 14 Φεβρουαρίου 1430 στο Μάιντς ο Αδόλφος νυμφεύτηκε για δεύτερη φορά, με την Ελισάβετ των Βίττελσμπαχ (π. 1406 - 5 Μαρτίου 1468), κόρη του Ερνέστου δούκα της Βαυαρίας. Δεν απέκτησαν απογόνους.

## Βιβλιογραφικές αναφορές


## Εξωτερικοί σύνδεσμοι
* Genealogie-mittelalter.de
* Κάτω Ρήνος, ευγένεια

Κατηγορία:Δούκες του Γύλιχ
Κατηγορία:Δούκες του Μπεργκ
Βίλλεμ Φρέλαντ

δεξιά|μικρογραφία|240x240εσ| Άγιος Γεώργιος και ο Δράκος του Βίλλεμ Φρέλαντ
Ο **Βίλλεμ Φρέλαντ** (Willem Vrelant, απεβ. 1481/1482) ήταν Ολλανδός εικονογράφος βιβλίων.

## Βιογραφία
Καταγράφηκε για πρώτη φορά το 1449, όταν ένας εικονογράφος από το Φρέιλαντ ονόματι *Willem Backer* απέκτησε υπηκοότητα Ουτρέχτης.  Μπορεί να είχε ζήσει στην Ουτρέχτη για χρόνια, καθώς το 1450 τελείωσε εκεί τις Ώρες του William de Montfort . Από το 1454 έως το 1481 καταγράφεται ως μέλος της συντεχνίας των κατασκευαστών βιβλίων της Μπρυζ. Το μεγάλο και παραγωγικό εργαστήριό του παρήγαγε (μεταξύ άλλων) ένα βιβλίο ωρών που βρίσκεται σήμερα στη Βαλτιμόρη (1455-60), τις Ώρες της Ισαβέλλας της Καστίλης (περίπου 1460), τα Χρονικά του Αινώ (1468) και μεμονωμένες μικρογραφίες στις Ώρες της Μαρίας της Βουργουνδίας (περ. 1480).

## Δείτε επίσης
* Book of Hours of Leonor de la Vega - έργο που αποδίδεται στον Φρέλαντ
* Οι Πολύ ΠΛούσιες Ώρες του Δούκα του Μπερρύ - διάσημο βιβλίο ωρών στα γαλλικά

## Βιβλιογραφία

* (in German) Ingo F. Walther, Norbert Wolf: Meisterwerke der Buchmalerei, S. 480. Köln u.a., Taschen 2005, 

## Παραπομπές


## Εξωτερικοί σύνδεσμοι
* Widener 5 Book of Hours, χρήση του Παρισιού στο OPenn
* Vrelant, Willem  στο RKD

Κατηγορία:Εικονογράφοι χειρογράφων
Κατηγορία:Ολλανδοί ζωγράφοι
Ντιρκ Γιάκομπς

[μικρογραφία| Ντιρκ Γιάκομπς, ''Πορτρέτο του '', [Ρέικσμουζεουμ|Ρέικσμουζεουμ, Άμστερνταμ, 1534]]
Ο **Ντιρκ Γιάκομπς** (Dirck Jacobsz, 1496–1567) ήταν ζωγράφος της Ολλανδικής Αναγέννησης . Η ακριβής γενέτειρά του είναι άγνωστη, αλλά ήταν κάπου κοντά στο Άμστερνταμ .

## Σταδιοδρομία
Γεννημένος σε οικογένεια ζωγράφων, εκπαιδεύτηκε αρχικά από τον πατέρα του, Γιάκομπ Κορνέλις φαν Οοστσάνεν. Ο Γιάκομπς επηρεάστηκε βαθιά από το μενιεριστικό ύφοςτου συναδέλφου ζωγράφου του Άμστερνταμ Γιαν φαν Σκόρελ. Ο πίνακας του, *The Crossbowmen* (1529), θεωρήθηκε ως το πιο σημαντικό έργο του και ήταν το πρώτο πορτρέτο πολιτοφυλακής στην ολλανδική ιστορία.  Νυμφεύτηκε την Μαρρίτχεν Χέρροτσντ. το 1550, και απέκτησα δύο παιδιά, τη Μαρία Ντιρκσκστ. και τον Γιάκομπ Ντιρκς. Ο Γιάκομπ αργότερα έγινε επίσης ζωγράφος.  Ζωγράφισε δύο πρώιμα ομαδικά πορτρέτα πολιτοφυλάκων, τα οποία σήμερα βρίσκονται στο Ερμιτάζ της Αγίας Πετρούπολης .

## Παραπομπές


## Εξωτερικοί σύνδεσμοι
* Είσοδος στον κατάλογο του Amsterdam Rijksmuseum 
Κατηγορία:Ζωγράφοι της Αναγέννησης

Κατηγορία:Ολλανδοί ζωγράφοι
Σπύρος Χριστόπουλος

Ο **Σπύρος Χριστόπουλος** γεννήθηκε το 1964 στα Άσπρα Σπίτια του δήμου Αρχαίας Ολυμπίας υπήρξε για πολλά χρόνια μέλος της εθνικής ομάδας στίβου στα αγωνίσματα των 800μ-1500μ.

## Καριέρα
Είναι ο κάτοχος του πανελλήνιου ρεκόρ στο μίλι (1.609μ) με 3.56.11, πήρε την 13η θέση στα 1.500μ στο παγκόσμιο πρωτάθλημα κλειστού στίβου στο Τορόντο (1993), βγήκε 1ος στους προβαλκανικούς κλειστού στίβου στα 1500μ στην Αθήνα το 1991, 2ος βαλκανιονίκης ανοιχτού στίβου στα 800μ στην Κωνσταντινούπολη (1990) και 3ος βαλκανιονίκης στα 1500μ στην Κωνσταντινούπολη και στη Σόφια (1990) και (1992) αντίστοιχα.

Συμμετείχε στους Μεσογειακούς της Αθήνας το 1991 (6η θέση στα 800μ και 8η στα 1500μ) και στη Λαττάκεια (7η θέση στα 1500μ). Πήρε την 12η θέση στον τελικό του Γκραν-πρι στίβου που έγινε στην Αθήνα το 1990 στο αγώνισμα του μιλίου οπου συμμετείχε εκτός συναγωνισμού. Είναι ο αθλητής που το 1989 στο 3ο ολυμπιακό μίτινγκ (Αθήνα) παραλίγο να κερδίσει τον μεγάλο Μαροκινό αθλητή Σαΐντ Αουίτα.

Συμμετείχε σε μεγάλα διεθνή μίτινγκ και σε παγκόσμιους στρατιωτικούς αγώνες με την εθνική ομάδα Ενόπλων Δυνάμεων. Το 1995 πήρε την 6η θέση στους Παγκόσμιους Στρατιωτικούς Αγώνες (Ρώμη) στα 1500μ και την 5η θέση στο Παγκόσμιο Στρατιωτικό Πρωτάθλημα (Τουρ, Γαλλία) το 1993. Συμμετείχε στους Πανευρωπαϊκούς Αγώνες Κλειστού Στίβου στα 3000μ (Γένοβα) το 1992. Υπήρξε πανελληνιονίκης ανοικτού και κλειστού στίβου στα αγωνίσματα των μεσαίων αποστάσεων (800μ-1500μ-3000μ).

### Ατομικά ρεκόρ

#### Ανοικτός Στίβος
Mίλι (3.56.11)

1500μ (3.39.76)

800μ (1.49.45)

#### Κλειστός στίβος
1500μ (3.42.14)

3000μ (7.58.25)

### Προπονητές
Γιώργος Αποστολόπουλος

Σπήλιος Ζαχαρόπουλος

Ηλίας Ζαχαρόγιαννης

### Σύλλογοι με τους οποίους αγωνίστηκε
Oλυμπιακός

Κόροιβος Μοσχάτου

ΑΕΚ

Κατηγορία:Έλληνες αθλητές δρόμων μεσαίων αποστάσεων
Γουλιέλμος Η΄ του Γύλιχ, κόμης του Ράβενσμπεργκ

Ο **Γουλιέλμος Η΄**, γεμ.: Wilhelm VIII von Jülich, graf von Ravensberg (π.1380 - 22 Νοεμβρίου 1428) από τον Οίκο του Γύλιχ ήταν κόμης του Ράβενσμπεργκ.

## Βιογραφία
Ήταν ο τρίτος γιος του Γουλιέλμου Ζ΄ του Γύλιχ 1ου δούκα του Μπεργκ και της Άννας των Βίττελσμπαχ, κόρης του Ρούπερτ Β΄ εκλέκτορα του Παλατινάτου. 

Μαζί με τον αδελφό του, τον Αδόλφο, ο Γουλιέλμος επαναστάτησε εναντίον του πατέρα του, αλλά παραδόθηκε το 1404 και έλαβε τον τίτλο τού πατέρα του ως κόμη του Ράβενσμπεργκ, που τον κράτησε μέχρι το τέλος του το 1428.

Το 1401 ο Γουλιέλμος Η΄ διορίστηκε επίσκοπος του Πάντερμπορν από τον πάπα Βονιφάτιο Θ΄ μέσω της επιρροής του θείου του, Ρούπερτ της Γερμανίας. Ο μεγαλύτερος αδελφός του Γουλιέλμου Η΄, ο Ροβέρτος κατείχε την ίδια θέση του επισκόπου από το 1389–1394. Όπως ο θείος του, ο Ρούπερτ, ο Γουλιέλμος ήταν οπαδός των παπών της Ρώμης. Ως πρίγκιπας-επίσκοπος, ο Γουλιέλμος προκάλεσε έντονη αναταραχή με την προσπάθεια να μεταρρυθμίσει την Εκκλησία και με τη διαμάχη με το Βάλντεκ και τον Λίππε, αναγκάζοντας την αναγνώριση της κυριαρχίας του Πάντερμπορν σε τμήματα του Λίππε. Παρά τις εδαφικές επιτυχίες της πολιτικής του, αντιμετώπισε αντιδράσεις και παραιτήθηκε από το Πάντερμπορν το 1414. Προσπάθησε να γίνει αρχιεπίσκοπος της Κολωνίας, αλλά απέτυχε έναντι του Ντήτριχ του Μόερς, ο οποίος αντικατέστησε επίσης τον Γουλιέλμο Η΄ ως επίσκοπο του Πάντερμπορν. Στη συνέχεια ο Γουλιέλμος νυμφεύτηκε την ανιψιά του Ντήτριχ, την Αδελαΐδα του Τεκλεμπουργκ και έγινε ο πατέρας της νέας γραμμής των δουκών του Γύλιχ-Μπεργκ και του κόμη του Ράβενσμπεργκ, όταν ο αδελφός του Αδόλφος απεβίωσε χωρίς άρρεν τέκνο. Ο Γουλιέλμος Η΄ και η Αδελαΐδα τάφηκαν στο Στίφτσκιρχε στο Μπήλεφελντ.

## Οικογένεια
Στις 19 Φεβρουαρίου 1416 ο Γουλιέλμος Η΄ νυμφεύτηκε την Αδελαΐδα του Τέκλενμπουργκ, κόρη του Νικολάου Β΄ κόμη του Τέκλενμπουργκ και της Ελισάβετ του Μόερς. Είχαν τέκνο:
* Γκέρχαρντ Ζ΄ (π. 1416–1475), δούκας του Γύλιχ-Μπεργκ.

## Βιβλιογραφικές αναφορές


## Εξωτερικοί σύνδεσμοι
* genealogie-mittelalter.de 

Κατηγορία:Οίκος του Γύλιχ
Γκέρχαρντ Ζ΄ του Γύλιχ-Μπεργκ

Ο **Γκέρχαρντ Ζ΄**, γερμ.: Gerhard VII, Δούκας του Jülich-Berg (π. 1416 - 19 Αυγούστου 1475) από τον Οίκο του Γύλιχ ήταν δούκας του Γύλιχ-Μπεργκ (1437-75) και κόμης του Ράβενσμπεργκ (1428-75).

## Βιογραφία
Ήταν γιος του Γουλιέλμου Η΄ του Γύλιχ κόμη του Ράβενσμπεργκ και της Αδελαΐδας του Tέκλενμπουργκ. Ο Γκέρχαρντ ήταν ο 2ος δούκας του ενοποιημένου δουκάτου Γύλιχ-Μπεργκ, αλλά ο 7ος Γκέρχαρντ στον Οίκο του Γύλιχ. 

Μετά το τέλος του πατέρα του το 1428, ο Γκέρχαρντ έγινε κόμης του Ράβενσμπεργκ. Το 1437 ο θείος του Aδόλφος απεβίωσε χωρίς άρρεν τέκνο και ο Γκέρχαρντ κληρονόμησε τον τίτλο τού δούκα τού Γύλιχ-Μπεργκ. Ο Γκέρχαρντ συνέχισε τον αγώνα τού θείου του για το δουκάτο του Χέλρε, υποστηριζόμενος από τον Aλβέρτο Β΄ της Γερμανίας. Το 1444 κέρδισε τη μάχη του Λίνιχ, αλλά δεν μπόρεσε να επικρατήσει στον αγώνα του για το Χέλρε και τελικά πώλησε τη διεκδίκησή του στη Βουργουνδία και απέκτησε τα Μπλάνκενχαϊμ-Λέβενμπεργκ και Χάινσμπεργκ από το Χέλρε. Ήταν όλο και περισσότερο ανίκανος να κυβερνά τα εδάφη του μετά το 1461. Έστι, η σύζυγός του Σοφία της Σαξονίας-Λάουενμπουργκ ανέλαβε την επιτροπεία γι' αυτόν.

## Οικογένεια και παιδιά
Το 1444 νυμφεύτηκε τη Σοφία των Ασκάνια (1428 - 9 Σεπτεμβρίου 1473), κόρη του Βενάρδου Β΄ δούκα της Σαξονίας-Λάουενμπουργκ. Είχαν τα ακόλουθα παιδιά:
* Γουλιέλμος Δ΄ (1455–1511), δούκας του Γύλιχ-Μπεργκ.
* Aδόλφος (1458–1470)
* Γκέρχαρντ (απεβ. νέος).
* Άννα, παντρεύτηκε τον Ιωάννη Γ΄, κόμη του Μερς και του Ζάαρβερντεν.

## Βιβλιογραφικές αναφορές


Κατηγορία:Δούκες του Μπεργκ
Κατηγορία:Δούκες του Γύλιχ
Κατηγορία:Οίκος του Γύλιχ
Γουλιέλμος Δ΄ του Γύλιχ-Μπεργκ

Ο **Γουλιέλμος Ζ΄** γερμ.: Wilhelm VII herzog von Jülich-Berg (9 Ιανουαρίου 1455 - 6 Σεπτεμβρίου 1511) από τον Οίκο του Γύλιχ ήταν ο τελευταίος κυβερνήτης του δουκάτου του Γύλιχ-Μπεργκ και κόμης του Ράβενσμπεργκ.

## Βιογραφία
Ήταν γιος του Γκέρχαρτ Ζ΄ δούκα του Γύλιχ-Μπεργκ και της Σοφίας των Ασκάνια, κόρης του Βερνάρδου Β΄ δούκα της Σαξονίας-Λάουενμπουργκ. Όταν ο πατέρας του απεβίωσε το 1475, ο Γουλιέλμος έγινε δούκας του Γύλιχ-Μπεργκ.

Νυμφεύτηκε την πλούσια Ελισάβετ κόμισσα του Nάσσαου-Ζάρμπρυκεν το 1472, αλλά αυτή απεβίωσε το 1479. Το 1481 ο Γουλιελμος Δ΄ ξαναπαντρεύτηκε, με τη Σίβυλλα των Χοεντσόλερν, κόρη του Αλβέρτου Γ΄ Αχιλλέα εκλέκτορα του Βραδεμβούργου. Από κανέναν γάμο δεν απέκτησε γιο, οπότε η διαδοχή του δουκάτου έγινε πρόβλημα.

Στη συνέχεια, ο Γουλιέλμος Δ΄ ολοκλήρωσε το 1496 την *Ένωση τη Κλέβης* με τον Ιωάννη Β΄ δούκα της Κλέβης, στην οποία σχεδιάστηκε η ένωση του δουκάτου του Γύλιχ-Μπεργκ και του δουκάτου της Κλέβης-Λα Μαρκ. Ο Γουλιέλμος είχε μία μόνο 5χρονη κόρη, τη Μαρία, την οποία υποσχέθηκε σε γάμο με τον εξαετή γιο τού Ιωάννη Β΄, τον Ιωάννη Γ΄. Ο γάμος έγινε το 1510.

Ο Γουλιέλμος Δ΄ απεβίωσε το 1511, αφήνοντας την κόρη του το τελευταίο μέλος του Οίκου του Γύλιχ. Τάφηκε στο αβαείο του Άλτενμπεργκ. Τον διαδέχθηκε ο γαμπρός του, ο οποίος κληρονόμησε το δουκάτο της Κλέβης-Λα Μαρκ το 1521. Ο Ιωάννης Γ΄ έγινε τότε ο πρώτος κυβερνήτης των Ενωμένων δουκάτων Γύλιχ-Κλέβης-Μπεργκ(-Λα Μαρκ), που θα υπήρχαν έτσι έως το 1666.

## Οικογένεια
Νυμφεύτηκε πρώτα το 1472 την πλούσια Ελισάβετ του Νάσσαου-Σάαρμπρυκεν, αλλά αυτή απεβίωσε το 1479.

Έπειτα ο Γουλιέλμος Δ΄ έκανε δεύτερο γάμο το 1481 με τη Σίβυλλα των Χοεντσόλερν, κόρη του Αλβέρτου Γ΄ Αχιλλέα εκλέκτορα του Βραδεμβούργου, και είχε τέκνα:
* Μαρία 1491-1543, παντρεύτηκε τον Ιωάννη Γ΄ των Λα Μαρκ, δούκα της Κλέβης.

## Βιβλιογραφικές αναφορές
* Hansjörg Laute: *Die Herrn von Berge.* *Auf den Spuren der Geschichte des Bergischen Landes (1101-1806)* . Boll, Solingen 1988,

## Εξωτερικοί σύνδεσμοι
* Γενεαλογία Mittelalterliche (στα γερμανικά) 

## Παραπομπές σε πηγές


Κατηγορία:Δούκες του Μπεργκ
Κατηγορία:Οίκος του Γύλιχ
Σογιούζ TMA-09M

Το **Σογιούζ ΤΜΑ-09M** ήταν μια αποστολή διαστημοπλοίου Σογιούζ που εκτοξεύτηκε στις 28 Μαΐου 2013 με προορισμό τον Διεθνή Διαστημικό Σταθμό. Μετέφερε τρία μέλη της Expedition 36.

Κατηγορία:Διαστημικές αποστολές το 2013
Κατηγορία:Αποστολές διαστημοπλοίων Σογιούζ
Κάρολιν Μαλόνεϊ

Η **Κάρολιν Μπόσερ Μαλόνεϊ** (αγγλικά: *Carolyn Bosher Maloney* née *Jane*, 19 Φεβρουαρίου 1946), είναι Αμερικανίδα πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 12η περιφέρεια της Νέας Υόρκης από το 1993. Είναι μέλος του Δημοκρατικού Κόμματος.

Από το 2019, διατελεί ως πρόεδρος της Επιτροπής Εποπτείας και Μεταρρυθμίσεων της Βουλής των Αντιπροσώπων.

Προηγουμένως, υπηρέτησε ως Μέλος του Δημοτικού Συμβουλίου της Νέας Υόρκης από την 4η και την 8η περιφέρεια, από το 1983 έως το 1993. 

Εξελέγη πρώτη φορά στη Βουλή των Αντιπροσώπων στις εκλογές του 1992, για την 14η περιφέρεια του Κογκρέσου, στην οποία επανεκλεγόταν έως το 2012. Το 2012, ύστερα από την αναδιανομή των περιφερειών, εξελέγη στην 12η περιφέρεια, στην οποία υπηρετεί έως και σήμερα. Η περιφέρεια της Μαλόνεϊ, περιλαμβάνει κυρίως ένα σημαντικό τμήμα από το ανατολικό Μανχάταν, την Αστόρια, ένα μικρό τμήμα από το βορειοανατολικό μέρος του Μπρούκλιν, καθώς και ολόκληρο το Ρούζβελτ Άιλαντ. 

## Βιογραφία
Η Κάρολιν Τζέιν Μπόσερ, γεννήθηκε τον Φεβρουάριο του 1946 στο Γκρίνσμπορο της Βόρειας Καρολίνας, όπου και μεγάλωσε. Σπούδασε Γλωσσολογία στο Κολλέγιο Γκρίνσμπορο, απ'όπου έλαβε πτυχίο (BA) το 1968. 

Το 1970 μετακόμισε μόνιμα στη Νέα Υόρκη. Το 1976 παντρεύτηκε τον επιχειρηματία και ορειβάτη Κλίφτον Μαλόνεϊ, με τον οποίο απέκτησαν δύο παιδιά. Ο σύζυγός της, πέθανε από καρδιακή ανακοπή τον Σεπτέμβριο του 2009, στο βουνό Τσο Ογιού στο Θιβέτ.

## Παραπομπές


## Εξωτερικοί σύνδεσμοι
* 

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Νέα Υόρκη
Κατηγορία:Νέα Υόρκη (πολιτεία)
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
__ΕΥΡΕΤΗΡΙΟ__
Ελίζ Στεφάνικ

Η **Ελίζ Μαρί Στεφάνικ** (αγγλικά: *Elise Marie Stefanik*, 2 Ιουλίου 1984), είναι Αμερικανίδα δικηγόρος και πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 21η περιφέρεια της Νέας Υόρκης από το 2015. Είναι μέλος του Ρεπουμπλικανικού Κόμματος.

Από τον Μάιο του 2021, υπηρετεί ως Πρόεδρος της Ρεπουμπλικανικής Διάσκεψης της Βουλής των Αντιπροσώπων (τρίτη ισχυρότερη θέση των Ρεπουμπλικανών στη Βουλή), διαδεχόμενη την αποπεμφθείσα πρόεδρο Λιζ Τσέινι.

Παρόλο που θεωρείται μετριοπαθής Ρεπουμπλικανή, είναι ισχυρή υποστηρίκτρια του Προέδρου Ντόναλντ Τραμπ.

## Βιογραφία
Η Ελίζ Στέφανικ, γεννήθηκε τον Ιούλιο του 1984 στο Όλμπανι της πολιτείας της Νέας Υόρκης, όπου και μεγάλωσε. Ο πατέρας της, Κέννεθ Στεφάνικ είναι Σλοβακικής καταγωγής και η μητέρα της, Μέλανι, Ιταλικής καταγωγής. 

Φοίτησε στο Λύκειο θηλέων "Albany Academy for Girls" στο Όλμπανι, και αποφοίτησε το 2002. Σπούδασε Πολιτικές Επιστήμες και Κυβερνητικές Σπουδές στο Κολλέγιο Χάρβαρντ του Πανεπιστημίου Χάρβαρντ, λαμβάνοντας πτυχίο (BA) με διάκριση το 2006. Κατά τα φοιτητικά της χρόνια, εξελέγη αντιπρόεδρος του Ινστιτούτου Πολιτικής του Χάρβαρντ, θητεία στην οποία έλαβε βραβεύσεις. 

### Καριέρα
Ύστερα από την αποφοίτησή της από το Χάρβαρντ το 2006, ξεκίνησε να εργάζεται στην διοίκηση του Προέδρου Τζορτζ Ο. Μπους, ως κυβερνητική υπάλληλος στο Συμβούλιο Εσωτερικής Πολιτικής των Η.Π.Α. Επίσης εργάστηκε στο γραφείο του τότε προσωπάρχη του προέδρου Μπους, Τζόσουα Μπόλτεν έως τον Ιανουάριο του 2009. Πριν από την ενασχόλησή της με την πολιτική, εργαζόταν στην οικογενειακή της επιχείρηση "Premium Plywood Products Inc". 

Το 2009 δημιούργησε ένα ιστολόγιο συντηρητικών γυναικίων πεποιθήσεων, με την ονομασία "American Maggie" λαμβάνοντας την ονομασία του από την Βρετανίδα πολιτικό Μάργκαρετ Θάτσερ. 

Εργάστηκε ως διευθύντρια διαδικτυακών μέσων στην προεδρική καμπάνια του υποψηφίου για το Ρεπουμπλικανικό χρίσμα και τότε κυβερνήτη της Μινεσότας, Τιμ Πόλεντι και κατόπιν εργάστηκε για την προεδρική καμπάνια των υποψηφίων του Ρεπουμπλικανικού Κόμματος του 2012, Μιτ Ρόμνεϊ και Πολ Ράιαν. Επίσης εργάστηκε ως διευθύντρια επικοινωνίας της συντηρητικής δεξαμενής σκέψης "Foreign Policy Initiative".

## Παραπομπές


## Εξωτερικοί σύνδεσμοι
* 

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Νέα Υόρκη (πολιτεία)
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Δεύτερη προεδρία του Ντόναλντ Τραμπ
Οίκος του Γύλιχ

Ο **Οίκος του Γύλιχ**, γερμ.: Haus von Jülich, ήταν ένας ευγενής Οίκος στη Γερμανία, που έδρασε από τον 12ο ως του 16ο αι. Τα μέλη του αρχικά ήταν κόμητες του Γύλιχ, μετά αναβιβάστηκαν σε δούκες του Γύλιχ. Με επιγαμία απέκτησαν το δουκάτο του Χέλρε, που τελικά περιήλθε στον Οίκο του Έχμοντ. Πάλι με επιγαμία απέκτησαν τις κομητείες των Μπεργκ & Ράβενσμπεργκ και ως κόμητες του Μπεργκ αναβιβάστηκαν σε δούκες του Μπεργκ· έτσι δημιουργήθηκε το ενοποιημένο δουκάτο του Γύλιχ-Μπεργκ, που τελικά περιήλθε στον Οίκο του Λα Μαρκ. Ο Οίκος εξέλιπε το 1511 από άρρενα και το 1543 από θήλεα μέλη.

## Ιστορία του Οίκου
Τα μέλη του Οίκου ήταν κόμητες του Γύλιχ, ώσπου ο Γουλιέλμος Ε΄ υποστήριξε τον Κάρολο Δ΄ της Γερμανίας, ο οποίος ως ανταμοιβή τον αναβίβασε σε δούκα του Γύλιχ. Αυτός είχε δύο γιους, τον Γουλιέλμο Β΄ και τον Γκέρχαρντ ΣΤ΄.

Ο Γουλιέλμος Β΄ δούκας του Γύλιχ νυμφεύτηκε τη Μαρία, κόρη και διάδοχο του δούκα του Χέλρε (ολλανδ.: Gerle, γερμ.: Gueldern), έτσι έγινε jure auxoris δούκας του Χέλρε. Είχε δύο παιδιά, τον Ράιναλντ Δ΄ και την Ιωάννα. Ο Ράιναλντ Δ΄ δούκας των Γύλιχ & Χέλρε ήταν άτεκνος. Από την κόρη του Ιωάννα το δουκάτο του Χέλρε, μέσω της κόρης της Μαρίας του Άρκελ, περιήλθε στον γιο της τελευταίας Άρνολντ δούκα του Χέλρε, του Οίκου του Έχμοντ.

Ο Γκέρχαρντ ΣΤ΄ νυμφεύτηκε τη Μαργαρίτα του Ράβενσμπεργκ & Μπεργκ (γερμ.: Ravensberg & Berg), η οποία είχε κληρονομήσει την κομητεία του Ράβενσμπεργκ από τον πατέρα της και την κομητεία του Μπεργκ από τη μητέρα της. Έτσι ο Γκέρχαρντ ΣΤ΄ έγινε jure auxoris κόμης των Μπεργκ & Ράβενσμπεργκ. Ο γιος του Γουλιέλμος Ζ΄ κόμης του Μπεργκ αναβιβάστηκε από τον Βεντσεσλάβο της Γερμανίας σε δούκα του Μπεργκ. Ο εγγονός τού Γουλιέλμου Ζ΄, ο Γκέρχαρντ Ζ΄ κληρονόμησε το δουκάτο του Γύλιχ από τον Ράιναλντ Δ΄ και το δουκάτο του Μπεργκ από τον θείο του Αδόλφο. Ο γιος του Γουλιέλμος Δ΄ ήταν δούκας των Γύλιχ-Μπεργκ, αλλά δεν είχε άρρεν τέκνο και τον διαδέχθηκε η κόρη του Μαρία με τον σύζυγό της Ιωάννη Γ΄ δούκα της Κλέβης, του Οίκου του Λα Μαρκ.

## Γενεαλογία του Οίκου του Γύλιχ

## Πηγές
* Walther Möller, Stammtafeln westdeutscher Adelsgeschlechter im Mittelalter (Darmstadt, 1922, reprint Verlag Degener & Co., 1995), Vol. 1, page 14.
* Severin Corsten: Der Überfall Heinsberger Kriegsknechte auf das Münster in Aachen (1428), in: Heimatkalender des Kreises Heinsberg 2011. Published by the county of Heinsberg, Heinsberg 2011, ISBN 978-3-925620-32-4, p. 27 ff.

## Εξωτερικοί σύνδεσμοι
*   Charles Cawley's Medieval Lands, "Lower Rhine Nobility", Limburg. Archived from the original on 2011-07-04.
Κολέγιο Χάρβαρντ

Το **Κολέγιο Χάρβαρντ** (αγγλικά: **Harvard College**) είναι ένα ιδιωτικό κολέγιο στο Κέιμπριτζ της Μασαχουσέτης, το οποίο αποτέλεσε  για μεγάλο μέρος του 20ου αιώνα και συνεχίσει να αποτελεί το κύριο προπτυχιακό κολέγιο του Πανεπιστημίου Χάρβαρντ, στο οποίο και υπάγεται. Έχοντας ιδρυθεί το 1636, το Κολέγιο Χάρβαρντ είναι η παλαιότερη σχολή του Πανεπιστημίου Χάρβαρντ και το παλαιότερο ανώτατο εκπαιδευτικό ίδρυμα στις ΗΠΑ. 

Το Κολέγιο Χάρβαρντ είναι το παραδοσιακό προπτυχιακό πρόγραμμα του ομώνυμου πανεπιστημίου και προσφέρει πτυχία *[[Bachelor of Arts]]* και *Bachelor of Science*. Είναι πολύ επιλεκτικό (μόνο το 5% των όσων έχουν υποβάλει αίτηση γίνονται δεκτοί). Αν και θεωρείται ευρέως κορυφαίο, τα προπτυχιακά προγράμματα του Χάρβαρντ δεν θεωρούνται τόσο εξαιρετικά όσο τα μεταπτυχιακά. Μεγάλο μέρος των αποφοίτων του Πανεπιστημίου Χάρβαρντ αποφοιτούν από το ομώνυμο κολέγιο. 

## Προσωπικότητες που συνδέονται με το Κολέγιο Χάρβαρντ

Πέντε Πρόεδροι των ΗΠΑ υπήρξαν απόφοιτοι του Κολεγίου Χάρβαρντ (Τζον Άνταμς, Τζον Κουίνσι Άνταμς, Τζον Φ. Κένεντι, Φραγκλίνος Ρούζβελτ και Θεόδωρος Ρούζβελτ)

Είκοσι εννέα βραβευμένοι με Νόμπελ υπήρξαν απόφοιτοι του Κολεγίου Χάρβαρντ (Φίλιπ Άντερσον, Πέρσι Γουίλλιαμς Μπρίντγκμαν, Μάρτιν Λι Τσάλφι, Τ. Σ. Έλιοτ, Γουόλτερ Γκίλμπερτ, Ρόι Γκλάουμπερ, Αλ Γκορ, Έρικ Καντέλ, Μάρτιν Κάρπλους, Χένρι Κίσινγκερ, Γουίλιαμ Νόουλες, Ρότζερ Κορνμπέργκ, Μάικλ Κρέμερ, Έρικ Μάσκιν, Ντέιβιντ Λι, Μέρτον Μίλερ, Τζορτζ Μίνοτ, Ρότζερ Μάιερσον, Σαούλ Περλμούτερ, Θεόδωρος Ρούζβελτ, Γκρεγκ Λ. Σεμένζα, Λόιντ Σάρπλέι, Κρίστοφερ Σιμς, Ρόμπερτ Σόλοου, Γουίλιαμ Χάουαρντ Στάιν, Τζέιμς Σάμνερ, Τζέιμς Τόμπιν, Ρότζερ Τσίεν και Κένεθ Γουίλσον.

Άλλοι σημαντικοί απόφοιτοι είναι οι: 

* Σάμνερ Ρεντστόουν, Αμερικανός επιχειρηματίας
* Τζον Ρόμπαρντς, Αμερικανός δικαστικός
* Μάικλ Κράιτον, Αμερικανός συγγραφέας
* Ντάρεν Αρονόφσκι, Αμερικανός σκηνοθέτης
* Τόμι Λι Τζόουνς, Αμερικανός ηθοποιός
* Νάταλι Πόρτμαν, Αμερικανίδα ηθοποιός
* Μίρα Σορβίνο, Αμερικανίδα ηθοποιός
* Τεντ Κένεντι, Αμερικανός πολιτικός
* Ρόμπερτ Κένεντι, Αμερικανός πολιτικός
* Φιλ Μέρφι, Αμερικανός πολιτικός
* Τεντ Καζίνσκι, Αμερικανός κατά συρροήν δολοφόνος και τρομοκράτης

Επιφανείς φοιτητές αλλά όχι αποφοίτους υπήρξαν οι:

* Μπιλ Γκέιτς, Αμερικανός επιχειρηματίας 
* Γουίλιαμ Ράντολφ Χιρστ, Αμερικανός εκδότης εφημερίδων και αρθρογράφος
* Μαρκ Ζάκερμπεργκ, Αμερικανός επιχειρηματίας και ιδρυτής του Facebook
* Ματ Ντέιμον, Αμερικανός ηθοποιός
* Γουίλιαμ Τζέιμς, Αμερικανός φιλόσοφος

## Εξωτερικοί σύνδεσμοι
* 

Κατηγορία:Πανεπιστήμιο Χάρβαρντ
Κατηγορία:Πολιτισμός της Μασσαχουσέτης
Μονή Αγίου Ιωάννου Προδρόμου Αρκαδίας

Η **Μονή Αγίου Ιωάννου Προδρόμου** ή **Ιερά Μονή Τιμίου Προδρόμου** Στεμνίτσας είναι ιστορικό μοναστήρι της Αρκαδίας, χτισμένο σε απόσταση 14 χλμ. Ν. της Δημητσάνας (έδρα του δήμου) και 47 χλμ. Δ.-ΒΔ. της Τρίπολης σε κοντινή απόσταση από την Στεμνίτσα (8 χλμ. δυτικά - οδηγικά). Βρίσκεται μέσα σε βράχο της ανατολικής όχθης του φαραγγιού του ποταμού Λούσιου σε υψόμετρο 520 μέτρα. Αναφέρεται ως «Μέγα Σπήλαιο» της Αρκαδίας.

Η μovή είναι κτισμένη σε όλο το μήκος της κoιλότητας τoυ βράχoυ, 200 μέτρα πάνω από την κοίτη του ποταμού και απoτελείται από δύο κτίρια, τo αρχικό στα ανατολικά και τo vεώτερo στα βόρεια το οποίο χρονολογείται τo 1860. Ιδρύθηκε  από μοναχούς που ζούσαν σε κοντινά ασκητήρια από τov 12o αιώνα και τα οποία με την πάροδο των χρόνων συvεvώθηκαν (στα τέλη περίπoυ τoυ 16oυ αιώvα, 1500-1600) και σχημάτισαν τo κoιvόβιo της μovής. Αναφέρεται επίσημα για πρώτη φορά ως οικισμός το 1940 να προσαρτάται στην τότε κοινότητα Υψούντος. Σύμφωνα με το σχέδιο Καλλικράτης μαζί με την Στεμνίτσα αποτελούν την τοπική κοινότητα Στεμνίτσας που υπάγεται στην δημοτική ενότητα Τρικολώνων του Δήμου Γορτυνίας και σύμφωνα με την απογραφή του 2011  απογράφηκαν 5 μοναχοί.

## Εξωτερικοί σύνδεσμοι
* Μονή Τιμίου Προδρόμου στον ιστότοπο https://www.allovergreece.com/

## Παραπομπές


Κατηγορία:Δήμος Γορτυνίας
Α
Κατηγορία:Χωριά της περιφερειακής ενότητας Αρκαδίας
Προδρομου
Κατωμέρι Μεγανησίου

Το **Κατωμέρι** είναι οικισμός στο Μεγανήσι και την Περιφερειακή Ενότητα Λευκάδας στα Ιόνια Νησιά.

## Γενικά στοιχεία
Το Κατωμέρι βρίσκεται στο βορειοανατολικό τμήμα του νησιού, σε υψόμετρο 60 μέτρα. Σύμφωνα με την απογραφή 2021 έχει πληθυσμό 388 κατοίκων ενώ με την Απογραφή του 2011 ήταν 455. Διοικητικά αποτελεί την κοινότητα Κατωμερίου η οποία υπάγεται στη Δημοτική Ενότητα Μεγανησίου του Δήμου Μεγανησίου. Αναφέρεται επίσημα, ως ξεχωριστός οικισμός, το 1946 να ορίζεται έδρα της ομώνυμης νεοϊδρυθείσας κοινότητας ενώ το 1990 ορίστηκε έδρα του δήμου Μεγανησίου.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Δήμος Μεγανησίου (ιστοσελίδα Δήμου Μεγανησίου)
* Διοικητικές μεταβολές οικισμού Κατωμερίου (Ε.Ε.Τ.Α.Α.)
* Διοικητικές μεταβολές Κοινότητας Κατωμερίου (Ε.Ε.Τ.Α.Α.)
* Αποτελέσματα Κοινοτικών Εκλογών στην Κοινότητα Κατωμερίου (Ε.Ε.Τ.Α.Α.)

## Παραπομπές


## Χάρτης


Κατηγορία:Χωριά της περιφερειακής ενότητας Λευκάδας
Κατηγορία:Δήμος Μεγανησίου
Βαθύ Μεγανησίου

Το **Βαθύ** είναι παραθαλάσσιος οικισμός στο Μεγανήσι και την Περιφερειακή Ενότητα Λευκάδας στα Ιόνια Νησιά.

## Γενικά στοιχεία
Το Βαθύ βρίσκεται στο βόρειο τμήμα του νησιού, στον μυχό του ομώνυμου κόλπου και σε υψόμετρο 1 μέτρου. Σύμφωνα με την απογραφή 2021 έχει πληθυσμό 177 κατοίκων ενώ με την Απογραφή του 2011 ήταν 190. Διοικητικά αποτελεί την κοινότητα Βαθέος η οποία υπάγεται στη Δημοτική Ενότητα Μεγανησίου του Δήμου Μεγανησίου. Αναφέρεται επίσημα, μετά την ενσωμάτωση των Ιονίων, το 1866 να ορίζεται έδρα του τότε δήμου Ταφίων. Το 1912 ορίστηκε έδρα της ομώνυμης νεοϊδρυθείσας κοινότητας.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
* Δήμος Μεγανησίου (ιστοσελίδα Δήμου Μεγανησίου)
* Διοικητικές μεταβολές οικισμού Βαθέος (Ε.Ε.Τ.Α.Α.)
* Διοικητικές μεταβολές Κοινότητας Βαθέος (Ε.Ε.Τ.Α.Α.)
* Αποτελέσματα Κοινοτικών Εκλογών στην Κοινότητα Βαθέος (Ε.Ε.Τ.Α.Α.)

## Παραπομπές


Κατηγορία:Χωριά της περιφερειακής ενότητας Λευκάδας
Κατηγορία:Δήμος Μεγανησίου
Ράφτης (νησίδα)

Ο **Ράφτης** είναι ένα μικρό νησάκι, το οποίο βρίσκεται στον κόλπο του Πόρτο Ράφτη και τα ανατολικά παράλια της Αττικής. Απέχει περίπου 12 χλμ. από το κέντρο του οικισμού και λιγότερο από 100 μέτρα βόρεια από την πιο κοντινή ακτή (Άκρο Κορώνη) και έχει έκταση 0,100 τ.χλμ..  
Στο σημείο, η μόνη πρόσβαση είναι μέσω θάλασσας. Είναι ανοικτά του κόλπου και αυτό το καθιστά ιδιαίτερα επικίνδυνο, ιδίως όταν πνέουν ισχυρά μελτέμια.

## Άγαλμα
Ο "Ράφτης" είναι γνωστός κυρίως για το άγαλμα στην κορυφή του νησιού, το οποίο μέχρι και σήμερα δεν έχει βρεθεί το τι συμβολίζει. Το άγαλμα πιθανώς να συμβολίζει τη θεά Ρέα. Στο συγκεκριμένο άγαλμα, απουσιάζουν τα χέρια, τα πόδια και το κεφάλι. Παλαιότερα, θεωρούσαν ότι στην κορυφή είναι ένας ράφτης, πράγμα που από τι φαίνεται δεν ισχύει. Είναι φτιαγμένο από μάρμαρο Πεντέλης, έχει ύψος 2,35 μέτρα.
μικρογραφία|290x290px|αριστερά|Το άγαλμα στην κορυφή της νησίδας.

## Παραπομπές


Κατηγορία:Δήμος Μαρκόπουλου Μεσογαίας
Κατηγορία:Ελληνικές βραχονησίδες
Κατηγορία:Νησιά Αιγαίου Πελάγους
Βουλευτικές εκλογές Σομαλιλάνδης 2021

Στις 31 Μαΐου 2021 διεξήχθησαν **βουλευτικές εκλογές στη [[Σομαλιλάνδη]]**, για τα 82 μέλη της Βουλής των Αντιπροσώπων. Γύρω στους 250 υποψήφιους διεκδίκησαν τις 82 έδρες στη Βουλή και γύρω στους 1.000 διεκδίκησαν τις 249 θέσεις συμβούλων στις τοπικές εκλογές που διεξήχθησαν την ίδια ημέρα. Οι προηγούμενες βουλευτικές εκλογές που έγιναν ήταν του 2005 και από τότε έχουν αναβληθεί πολλές φορές μέχρι τις τρέχουσες. 

## Εκλογικό σύστημα
Τα 82 μέλη της Βουλής των Αντιπροσώπων εκλέγονται με δημοκρατικές, άμεσες εκλογές, με καθολική ψηφοφορία, για πενταετή θητεία. Το εκλογικό σύστημα είναι αναλογική εκπροσώπηση από 6 πολυεδρικές εκλογικές περιφέρειες. Δικαίωμα ψήφου έχουν όλοι οι πολίτες της Σομαλιλάνδης, ηλικίας άνω των 15 ετών.

## Αποτελέσματα

## Στατιστικά εκλογών

## Παραπομπές


Κατηγορία:Εκλογές στη Σομαλιλάνδη
Σομαλιλανδη
Ρέγκιναλντ Α΄ του Χέλρε

Ο **Ρέγκιναλντ Α΄**, ολλανδ.: Reginald I van Gerle (1255 - Μονφόρ, 9 Οκτωβρίου 1326) από τον Οίκο του Βάσενμπεργκ  ήταν κόμης του Γκέλρε από τις 10 Ιανουαρίου 1271 μέχρι το τέλος του.

## Βιογραφία
Ήταν γιος του Όθωνα Β΄ κόμη του Χέλρε και της Φιλίππης των Νταμαρτίν, κόρης του Σίμωνα κόμη του Ωμάλ.

Το 1276 νυμφεύτηκε την Ερμενγάρδη του Λιμβούργου, μόνο τέκνο και κληρονόμο του Βάλεραν Δ΄ δούκα του Λίμπουργκ. Το 1279 έγινε δούκας του Λίμπουργκ και όταν η Ερμενγάρδη απεβίωσε χωρίς παιδιά το 1283, έγινε ο μόνος κυβερνήτης του δουκάτου του Λίμπουργκ. Έχασε αυτόν τον τίτλο, όταν ηττήθηκε στη μάχη του Βέρινγκεν το 1288.

Το 1286 νυμφεύτηκε τη Μαργαρίτα των Νταμπιέρ (1272–1331), κόρη του Γκυ κόμη της Φλάνδρας από τον δεύτερο γάμο του με την Iσαβέλλα του Λουξεμβούργου. Είχαν 5 παιδιά:
* Ρέγκιναλντ Β΄ (1295–1343), κόμης του Χέλρε.
* Μαργαρίτα, παντρεύτηκε τον Ντήτριχ Η΄ κόμη της Κλέβης.
* Γκυ, κόμης της Κλέβης.
* Ελισάβετ (απεβ. 1354), ηγουμένη στο αβαείο της Κολωνίας.
* Φιλίππα, μοναχή στην Κολωνία.

Επειδή καταστράφηκε οικονομικά μετά τη μάχη του Βέρινγκεν, οι Γκέρλε ήρθαν υπό την επιρροή του πεθερού του, του κόμη της Φλάνδρας. Από το 1318 αντικαταστάθηκε από τον γιο του, ο οποίος φυλάκισε τον πατέρα του το 1320 στο κάστρο του Μονφόρ. Ο Ρέγκιναλντ Α΄ απεβίωσε εκεί 6 χρόνια αργότερα.

## Παραπομπές σε πηγές


Κατηγορία:Οίκος του Βάσενμπεργκ
Ερμενγάρδη του Λιμβούργου

Η **Ερμενγάρδη**, γερμ.: Ermengarde ή Ermengard ή Irmgard (απεβ. το 1283) από τον Οίκο του Λίμπουργκ ήταν κόρη του δούκα του Λίμπουργκ και τον διαδέχθηκε ως κόμισσα του Λίμπουργκ από το 1279 έως το 1283. Με τον γάμο της έγινε κόμισσα του Χέλρε.

## Βιογραφία
Οι γονείς της ήταν ο Βάλεραν Δ΄ Δούκας του Λιμβούργου και η 2η σύζυγός του Ιουδήθ της Κλέβης. Ονομάστηκε από την εκ πατρός γιαγιά της Ίρμγκαρντ του Μπεργκ.

Μάλλον ήταν το μόνο παιδί των γονιών της, ίσως όμως να είχε μία μικρότερη αδελφή, τη Σοφία. 

Η Ερμενγάρδη παντρεύτηκε τον Ρέχιναλντ Α΄ κόμη του Χέλρε · έμειναν άτεκνοι.   Η Ερμενγάρδη απεβίωσε το 1283.

## Οικογένεια
Παντρεύτηκε τον Ρέχιλαντ Α΄ των Βάσενμπεργκ κόμη του Χέλρε. Δεν απέκτησαν απογόνους.

## Βιβλιογραφικές αναφορές


Κατηγορία:Οίκος του Λιμβούργου
Ρέγκιναλντ Β΄ του Χέλρε

Ο Ρέγκιναλντ Β΄ ο Μαύρος, ολλανδ.: Reinoud /Ρέιναουτ/ II van Gerle (π. 1295 - 12 Οκτωβρίου 1343) από τον Οίκο του Βάσενμπεργκ, ήταν κόμης του Χέλρε, και από το 1339 και μετά δούκας του Χέλρε και του Ζούτφεν στις Κάτω Χώρες, από το 1326 έως το 1343. Ήταν γιος του Ρέγκιναλντ Α΄ κόμη των Χέλρε και Ζούτφεν, και της Mαργαρίτας των Νταμπιέρ, κόρης του Γκυ κόμη της Φλάνδρας.

## Βιογραφία
Από το 1316 ενήργησε ως επίτροπος στην κομητεία, φυλάκισε τον πατέρα του το 1318 και κυβέρνησε ως «γιος του κόμη». Όταν το 1326 απεβίωσε ο πατέρας του, χαρακτήρισε τον εαυτό του κόμη τού Χέλρε και κόμη τού Ζούτφεν. Το 1339 το Χέλρε αναβαθμίστηκε σε δουκάτο. Νομοθέτησε το 1321 σχετικά με το εθιμικό δίκαιο και το 1335 σχετικά με τα αναχώματα και τα κανάλια.

Συμμάχησε εναντίον των Γάλλων με τον Εδουάρδο Γ΄ της Αγγλίας, τον κουνιάδο του, προειδοποιώντας τους Άγγλους το 1338 για έναν γαλλικό στόλο, που είχε συγκεντρωθεί στο στόμιο του Zβιν.  Παρέμεινε ο στενότερος σύμμαχος του Εδουάρδου Γ΄ μεταξύ των Γερμανών πριγκίπων στην πρώτη φάση του Εκατονταετούς Πολέμου. 

## Οικογένεια
Ο πρώτος γάμος του Ρέχιναλντ (Ρέρμοντ, 11 Ιανουαρίου 1311) ήταν με τη Σοφία Μπέρτουτ (απεβ. το 1329),  κυρία του Mέχελεν και τα παιδιά τους ήταν:
* Mαργαρίτα (1320–1344), κυρία του Mέχελεν.
* Ματθίλδη (1325–1384), κυρία του Μέχελεν, μετά δούκισσα του Χέλρε (1371–1379), παντρεύτηκε πρώτα το 1336 τον Γοδεφρείδο του Λόον-Χάινσμπεργκ (1347), μετά πριν από το 1348 τον Ιωάννη κόμη της Κλέβης και έπειτα  τον Ιωάννη Β΄ κόμη του Μπλουά.
* Eλισάβετ (απεβ. 1376), ηγουμένη του Γράβεντααλ.
* Μαρία (απεβ. 1405), δούκισσα του Χέλρε (1371-1405), παντρεύτηκε τον Γουλιέλμο Β΄ δούκα του Γύλιχ .

Χήρος, ο Ρέχιναλντ Β΄ νυμφεύτηκε (Nάιμεχεν, Μάιος 1332) την Ελεονώρα του Γούντστοκ (1318–1355),  κόρη του Eδουάρδου Β΄ της Αγγλίας. Τα παιδιά τους ήταν:
* Ρέγκιναλντ Γ΄ (1333–1371), δούκας του Χέλρε (1343–1361) .
* Eδουάρδος (1336–1371), δούκας του Χέλρε (1361–1371) .

Απομάκρυνε την Eλεονώρα από την Αυλή το 1338, ισχυριζόμενος ότι αυτή είχε λέπρα . Αργότερα η Ελεονώρα, μετά το τέλος του, έγινε μοναχή. 

Ο Ρέγκιναλντ απεβίωσε στο Άρνεμ μετά από πτώση από το άλογό του.

## Παραπομπές


## Σημειώσεις


## Πηγές
* 
* 
* 
* 

Κατηγορία:Οίκος του Βάσενμπεργκ
Ίσρα Χίρσι

Η **Ίσρα Χίρσι** (γεννημένη στις 22 Φεβρουαρίου 2003) είναι Αμερικανίδα ακτιβίστρια για το περιβάλλον. Είναι συνιδρύτρια και συνεκτελεστικός διευθυντής για την Αμερικανική νεανική απεργία για το κλίμα. Το 2020, ονομάστηκε στο κατάλογο πολιτικής και διακυβέρνησης του Fortune 40 Under 40.

## Πρώτα χρόνια και ακτιβισμός
Η Χίρσι γεννήθηκε στη Μινεάπολη της Μινεσότας, και είναι η κόρη της βουλευτού Ιλχάν Ομάρ και του Αχμέτ Αμπντισαλάν Χίρσι. Στην ηλικία των 12 ετών, ήταν ένας από τους συμμετέχοντες σε πορεία για τον Τζαμάρ Κλαρκ στο Mall of America. Φοίτησε στο λύκειο νότιας Μινεάπολης. Ασχολήθηκε με τον ακτιβισμό για το κλίμα  αφού εντάχθηκε στην περιβαλλοντική λέσχη του λυκείου της στο πρώτο έτος φοίτησης.

Ο Χίρσι συντόνισε την οργάνωση εκατοντάδων μαθητικών κινητοποιήσεων για το κλίμα στις Ηνωμένες Πολιτείες στις 15 Μαρτίου και στις 3 Μαΐου 2019. Συνίδρυσε την Αμερικανική Νεανική Απεργία για το κλίμα, τον αμερικανικό κλάδο ενός κινήματος νέων για κλιματική αλλαγή παγκόσμιας κλίμακας, τον Ιανουάριο του 2019. Ενεργεί ως συν-εκτελεστικός διευθυντής αυτής της ομάδας. Το 2019, κέρδισε το βραβείο νεολαίας Μπράουερ. Την ίδια χρονιά, η Χίρσι έλαβε το βραβείο "Φωνή του Μέλλοντος". Το 2020, η Χίρσι τοποθετήθηκε στο κατάλογο των "40 του μέλλοντος", σε πρόγραμμα του αμερικανικού καναλιού BET.

## Άρθρα που έγραψε

* 
* 

## Παραπομπές


## Εξωτερικοί σύνδεσμοι
* 

Κατηγορία:Ακτιβιστές για την κλιματική αλλαγή
Κατηγορία:Αμερικανοί ακτιβιστές
Ρέγκιναλντ Γ΄ του Χέλρε

Ο **Ρέγκιναλντ Γ΄** ο *Παχύς*, ολλανδ.: Reinaud III van Gerle (13 Μαΐου 1333 - 4 Δεκεμβρίου 1371) από τον Οίκο του Βάσενμπεργκ ήταν δούκας του Χέλρε και κόμης του Ζούτφεν από το 1343 έως το 1361, και πάλι το 1371. 

## Βιογραφία
Ήταν ο πρωτότοκος γιος του Ρέγκιναλντ Β΄ κόμη του Χέλρε & Ζούτφεν και της Eλεονώρας του Γούντστοκ, κόρης του Εδουάρδου Β΄ της Αγγλίας. 

Με το τέλος του πατέρα του το 1343, η μητέρα του κατείχε την επιτροπεία μέχρι το 1344. Από το 1350, ο αδελφός του Εδουάρδος διεκδίκησε τα δικαιώματά του και ξεκίνησε μία διαμάχη διαδοχής μεταξύ των δύο αδελφών μέχρι το 1361. Ο Ρέγκιναλντ Γ΄ νικήθηκε στο Tηλ και φυλακίστηκε στο κάστρο του Nάιενμπεκ. Εκεί έγινε τόσο μεγάλος σε κιλά, που δεν μπορούσε να φύγει, ακόμη και αν η πόρτα παρέμενε ανοικτή· εξ ου και το παρωνύμιό του *ο Παχύς*. Ο Εδουάρδος Γ΄ απεβίωσε στις 24 Αυγούστου 1371, όταν τραυματίστηκε θανάσιμα στη μάχη του Μπέσβαϊλερ και ο Ρέγκιναλντ Γ΄ απελευθερώθηκε (σύμφωνα με τον θρύλο, έπρεπε να χαλάσουν τον τείχο για να φύγει). Κατείχε τον δουκικό θρόνο για μικρό χρονικό διάστημα, και απεβίωσε λίγους μήνες αργότερα. Τάφηκε στο αβαείο του Γκρέφενταλ.

Δεδομένου ότι δεν είχε νόμιμα τέκνα, η διαδοχή πέρασε στις αδελφές του: Mατθίλδη, παντρεμένη με τον Ιωάννη Β΄ κόμη του Μπλουά και τη Μαρία, σύζυγο του Γουλιέλμου Β΄ δούκα του Γύλιχ και μητέρα του Γουλιέλμου δούκα του Χέλρε και Γ΄ του Γύλιχ, για λογαριασμό των οποίων διεκδίκησε το δουκάτο του Χέλρε. Οι δύο αδελφές και οι αντίστοιχοι οπαδοί τους (οι *Χέεκερενς*, από τη μερίδα με επικεφαλής τις οικογένειες των φαν Χέεκερεν και τους συγγενείς τους φαν Ρέχτερενς, υποστήριξαν τον Mατθίλδη, ενώ η μερίδα, η γνωστή ως *Μπρόνκχορστερς* ακολούθησε τη Μαρία) πολέμησαν για το δουκάτο του Χέλρε στον Πόλεμο της διαδοχής του Χέλρε.

## Οικογένεια
Νυμφεύτηκε στο Tέρβουρεν την 1η Ιουλίου 1347 τη Mαρία της Βραβάντης (1325–1399) κυρία του Tούρνχαουτ, κόρη του Ιωάννη Γ΄ δούκα της Bραβάντης. 

Δεν είχαν παιδιά, αλλά ο Ρέγκιναλντ Γ΄ είχε μη νόμιμα τέκνα:
* (νόθος) Ιωάννης του Χάτεμ
* (νόθη) Πόντε, παντρεύτηκε τον Ιωάννη φον Γκρέσμπεεκ (απεβ. 1428), κύριο των Χόιμεν και Mάλντεν.

## Βιβλιογραφικές αναφορές


## Πηγές
* 
* 

Κατηγορία:Οίκος του Βάσενμπεργκ
Μαρία, δούκισσα του Χέλρε

Η **Μαρία**, ολλανδ.: Maria van Gerle (απεβ. 12 Μαΐου 1405) από τον Οίκο του Βάσενμπεργκ ήταν κόρη του δούκα του Χέλρε και με τον γάμο της έγινε δούκισσα του Γύλιχ.

Είναι η μία από τις δύο διεκδικήτριες στον τίτλο της δούκισσας του Χέλρε και κόμισσας του Zούτφεν για λογαριασμό τού γιου της, κατά τη διάρκεια του πολέμου διαδοχής του Χέλρε από το 1371 έως το 1379. 

## Βιογραφία
Ήταν η τέταρτη κόρη του Ρέγκιναλντ Β΄ του *Μέλανος*, δούκα του Χέλρε και της πρώτης συζύγου του Σοφίας Μπέρτουτ, κυρίας του Μάλινες.

Ο πόλεμος ξεκίνησε μετά το τέλος των ετεροθαλών αδελφών της, Ρέγκιναλντ Γ΄ και Eδουάρδου δουκών του Χέλρε. Ο Εδουάρδος απεβίωσε από τις πληγές, που έλαβε στη μάχη του Μπέσβαϊλερ και ο Ρέγκιναλντ Γ΄, γνωστός ως ο *Παχύς*, απεβίωσε μήνες αργότερα. Η διαδοχή διεκδικήθηκε επίσης από την αδελφή της Mαρίας, τη Ματθίλδη, της οποίας η μερίδα ονομάστηκε *Χέεκερενς* και ηγήθηκε αυτής ο Φρειδερίκος φαν Χέεκερεν (1320-1386). Η μερίδα της Μαρίας ονομάστηκε *Μπρόνκχορστερς* και ηγήθηκε αυτής ο Γκάισμπερτ Ε΄ φαν Μπρόνκχορστ (1328-1356). Μετά τη νίκη της μερίδας της, ο τίτλος του δούκα των Χέλρε πήγε στον γιο της, Γουλιέλμο Γ΄ δούκα του Γύλιχ. 

## Οικογένεια
Στις 25 Δεκεμβρίου 1362 παντρεύτηκε τον Γουλιέλμο Β΄ δούκα του Γύλιχ (απεβ. 1393) και είχαν παιδιά: 
* Γουλιέλμος Γ΄ (1364 - 1402), δούκας του Γύλιχ. Μετά τον Πόλεμο  Διαδοχής του Χέλρε, έγινε δούκας του Χέλρε.
* Ράιναλντ Δ΄ (π.1365 - 1423), δούκας του Γύλιχ και του Χέλρε (μετά τον αδελφό του).
* Ιωάννα απεβ. 1394, παντρεύτηκε τον Ιωάννη Ε΄ κύριο του Άρκελ (28 1428).

## Βιβλιογραφικές αναφορές


Κατηγορία:Οίκος του Βάσενμπεργκ
Ιωάννα του Γύλιχ

Η **Ιωάννα**, γερμ.: Johanna von Jülich (απεβ. το 1394) από τον Οίκο του Γύλιχ ήταν κόρη του δούκα του Γύλιχ και με τον γάμο της έγινε κυρία του Άρκελ.

## Βιογραφία
Ήταν η μόνη κόρη του Γουλιέλμου Β΄ δούκα του Γύλιχ και της Μαρίας των Βάσενμπεργκ, κόρης του Ρέγκιναλντ Β΄ δούκα του Χέλρε.

Αδέλφια της ήταν ο Γουλιέλμος Γ΄ δούκας των Γύλιχ & Χέλρε και ο Ράιναλντ Δ΄ δούκας των Γύλιχ & Χέλρε. Και οι δύο ήταν άγαμοι, έτσι η Ιωάννα διεκδίκησε τα δύο δουκάτα. Τα αξίωσε και ο ανιψιός τους Αδόλφος δούκας του Μπεργκ. Τελικά το Χέλρε περιήλθε στην κόρη τής Ιωάννας (τη Μαρία, που το παραχώρησε στον γιο της Άρνολντ) και το Γύλιχ στον Αδόλφο.

## Οικογένεια
Το 1376 παντρεύτηκε τον Ιωάννη Ε΄ κύριο του Άρκελ (Arkel) (1362-1428) και είχαν παιδιά:
* Γουλιέλμος (απεβ. 1 Δεκεμβρίου 1417 στο Γκόρινχεμ), κύριος του Άρκελ.
* Μαρία (απεβ. 1415, στο Έισελσταϊν), παντρεύτηκε τον Ιωάννη Β΄ κύριο του Έχμοντ.
** Άρνολντ 1410-1473, δούκας του Χέλρε. Έτσι το Χέλρε πέρασε στον Οίκο του Έχμοντ.

## Παραπομπές σε πηγές


Κατηγορία:Οίκος του Γύλιχ
Μαργαρίτα του Ράβενσμπεργκ

Η **Μαργαρίτα** (γερμ.: *Μargarete von Ravensberg*, π. 1320 - 13 Φεβρουαρίου 1389) από τον Οίκο του Κάλβελαγκε ήταν κόρη του κόμη του Ράβενσμπεγκ και με τον γάμο της έγινε σύζυγος του Γκέρχαρντ ΣΤ΄, του οποίου ο πατέρας και ο αδελφός ήταν δούκες του Γύλιχ.

Κληρονόμησε από τον αδελφό της την κομητεία του Ράβενσμπεργκ και από τον θείο της την κομητεία του Μπεργκ, έτσι έγινε κόμισσα suo jure.

## Οικογένεια
Ήταν κόρη και κληρονόμος του Όθωνα Δ΄, κόμη του Ράβενσμπεργκ, και της Mαργαρίτας των Λίμπουργκ, κόρης του Ερρίκου κυρίου του Βίντεκ.

Ο πατέρας της Mαργαρίτας δεν είχε γιούς, οπότε με το τέλος του το 1328 η κομητεία του Ράβενσμπεργκ περιήλθε στον μικρότερο αδελφό του, Μπέρνχαρντ. Ωστόσο, ο Μπέρνχαρντ απεβίωσε το 1346 άτεκνος, έτσι η Mαργαριτα έγινε κληρονόμος του Ράβενσμπεργκ, μια και το μόνο από τα αδέλφια της, η Χέντβιχ, είχε αποβιώσει το 1336. Στη συνέχεια, όταν ο εκ μητρός θείος της Mαργαρίτας, Aδόλφος Θ΄, κόμης του Μπεργκ (*Berg*), απεβίωσε το 1348 άτεκνος, αυτή κληρονόμησε το Μπεργκ από το δικαίωμα της μητέρας της, καθώς η Μαργαρίτα ήταν η μόνη ανιψιά του.

Ως αποτέλεσμα του γάμου της με τον Γκέρχαρντ ΣΤ΄, οι κομητείες Μπεργκ και Ράβενσμπεργκ πέρασαν στον Οίκο του Γύλιχ, όπου παρέμειναν μέχρι το 1511, οπότε πέρασαν στον Οίκο του Λα Μαρκ.

## Οικογένεια
Η Mαργαρίτα παντρεύτηκε τον Γκέρχαρντ ΣΤ΄ από τον Οίκο του Γύλιχ, γιο και αδελφό δουκών του Γύλιχ, και είχαν παιδιά:
* Ελισάβετ (π. 1346 - 1388), παντρεύτηκε τον Ερρίκο ΣΤ΄ κόμη του Βάλντεκ.
* Γουλιέλμος Ζ΄ (π. 1348-1408), κόμης του Μπεργκ.
* Mαργαρίτα (π. 1350 - 1425/29), παντρεύτηκε τον Aδόλφο Γ΄ του Λα Μαρκ κόμη της Κλέβης.

Η Άννα της Κλέβης (4η σύζυγος του Ερρίκου Η΄ της Αγγλίας) είναι μία από τις απογόνους της.

## Παραπομπές σε πηγές


Κατηγορία:Γερμανοί ευγενείς
Κατηγορία:Οίκος του Γύλιχ
Γεράρδος Α΄ του Χέλρε

Ο **Γεράρδος Α΄**, ολλανδ.: Gerard I van Gerle (π. 1060 - 8 Μαρτίου 1129) από τον Οίκο του Βάσενμπεργκ ήταν κόμης του Χέλρε. 

## Βιογραφία
Ήταν γιος του Θεοδώριχου του Βάσενμπεργκ (Wassenberg).

Είναι ο γενάρχης του Οίκου του Βάσενμπεργκ.

Απεβίωσε 69 ετών και τον διαδέχθηκε ο μόνος γιος του Γεράρδος Β΄.

## Οικογένεια
Μπορεί να ήταν νυμφευμένος με την Κλημεντία της Ακουιτανίας, αν και αυτός ο προτεινόμενος γάμος φαίνεται να βασίζεται σε πλαστό έγγραφο.  Είναι επίσης πιθανό ότι νυμφεύτηκε μία ανώνυμη κόρη του Γουλιέλμου Α΄ των Ιβρέα κόμη της Βουργουνδίας.  Ο Γεράρδος Α΄ είχε παιδιά: 
* Γιούτα/Ιουδήθ, παντρεύτηκε τον Βάλεραν Β΄ των Λίμπουργκ, δούκα της Κάτω Λωρραίνης.
* Γιολάντα, παντρεύτηκε πρώτα τον Βαλδουίνο Γ΄ των Φλάνδρας κόμη του Αινώ και μετά τον Γοδεφρείδο Β΄ ντε Ριμπερμόν, καστελάνο του Βαλανσιέν.
* Γεράρδος Β΄ απεβ. 1131, κόμης του Χέλρε. Με τον γάμο του έγινε κόμης του Ζούτφεν.

## Βιβλιογραφικές αναφορές


Κατηγορία:Οίκος του Βάσενμπεργκ
Γεράρδος Β΄ του Χέλρε

Ο **Γεράρδος Β΄**, ολλανδ.: Gerard II graaf van Gerle (απεβ. 24 Οκτωβρίου 1131) από τον Οίκο του Βάσενμπεργκ ήταν κόμης του Χέλρε από τον Μάρτιο του 1129 έως το τέλος του στις 24 Οκτωβρίου 1131. 

## Βιογραφία
Ήταν ο μόνος γιος του Γεράρδου Α΄ κόμη του Χέλρε.

Παντρεύτηκε την suo jure κόμισσα του Ζούτφεν και έτσι η κομητεία περιήλθε στον Οίκο του.

## Οικογένεια
Γύρω στο 1116, ο Γεράρδος νυμφεύτηκε την Eρμενγάρδη, κόρη και διάδοχο του Όθωνα Β΄ κόμη του Ζούτφεν και της Ιουδήθ του Άρνσταϊν.  Είχαν δύο παιδιά:
* Ερρίκος Α΄ 1117-1182, κόμης του Χέλρε.
* Σαλώμη, παντρεύτηκε τον Ερρίκο Α΄ κόμη του Βίλντεσχαουζεν.

## Βιβλιογραφικές αναφορές


Κατηγορία:Οίκος του Βάσενμπεργκ
Μαργαρίτα της Φλάνδρας, κόμισσα του Χέλρε

Η **Μαργαρίτα** η *Νεότερη*, γερμ.: Margarete von Flandern von Dampierre (απεβ. το 1331) από τον Οίκο του Νταμπιέρ ήταν κόρη του κυρίου του Νταμπιέρ και με τους γάμους της έγινε πρώτα πριγκίπισσα της Σκωτίας και μετά κόμισσα του Χέλρε.

## Βιογραφία
Ήταν η πέμπτη κόρη (2η από τον 2ο γάμο) του Γκυ κόμη της Φλάνδρας και της δεύτερης συζύγου του Iσαβέλλας του Λόμπουργκ, κόρης του Ερρίκου Ε΄ κόμη του Λουξεμβούργου. 

## Οικογένεια
Το 1281 ο Αλέξανδρος Β΄ της Σκωτίας άρχισε τις διαπραγματεύσεις με τον κόμη της Φλάνδρας, σχετικά με το γάμο τής κόρης του κόμη Μαργαρίτας με τον γιο του Αλέξανδρο πρίγκιπα της Σκωτίας.  Το ζευγάρι παντρεύτηκε στις 14 Νοεμβρίου 1282 στο Ρόξμπουργκ της Σκωτίας  και ο γάμος εορτάστηκε την επόμενη ημέρα.  Όμως ο πρίγκιπας Αλέξανδρος απεβίωσε μία εβδομάδα μετά τα 20ά γενέθλιά του, στις 28 Ιανουαρίου 1284. 

Στις 3 Ιουλίου 1286 η Mαργαρίτα παντρεύτηκε για δεύτερη φορά, με τον Ρέγκιναλντ Α΄ των Βάσενμπεργκ κόμη του Χέλρε, στο Ναμύρ της Βαλλωνίας. Είχαν έξι παιδιά:
* Ρέγκιναλντ Β΄ π.1295-1343, δούκας του Χέλρε. 
* Μαργαρίτα.
* Γκυ.
* Φίλιππος.
* Ελισάβετ.
* Φιλίππα.

## Πρόγονοι



	

## Βιβλιογραφικές αναφορές


## Βιβλιογραφία
* 
* 
* 

Κατηγορία:Οίκος του Νταμπιέρ
Ερρίκος Α΄ του Χέλρε

Ο **Ερρίκος Α΄**, ολλανδ.: Henry I, graaf van Gerle (1117–1182) από τον Οίκο του Βάσενμπεργκ ήταν κόμης του Χέλρε από το 1131 έως το 1182. 

## Βιογραφία
Ήταν ο μόνος γιος του Γεράρδου Β΄ κόμη του Χέλρε και της Eρμενγάρδης του Ζούτφεν, κόρης και διαδόχου του Όθωνα Β΄ κόμη του Ζούτφεν.

Το 1138 ο Ερρίκος Α΄ κληρονόμησε την κομητεία του Ζούτφεν από τη μητέρα του.

Ο Ερρίκος Β΄ υπέστη τεράστια πίεση από τη επισκοπή της Ουτρέχτης και την κομητεία της Ολλανδίας και αναγκάστηκε από την Ολλανδία να διαπραγματευτεί μία συνθήκη με την πόλη της Ουτρέχτης. Αυτό οδήγησε σε προβληματική σχέση με τον επίσκοπο της Ουτρέχτης.

Ο Ερρίκος Β΄ απεβίωσε το 1182 και τον διαδέχθηκε ο γιος του Όθων Α΄ ως κόμης του Χέλρε. Τάφηκε στο Κλόοστερκαμπ, μάλλον το περίφημο Κιστερκιανό μοναστήρι του Kλόστερ Καμπ.

## Οικογένεια
Το 1135 ο Ερρίκος Β΄ νυμφεύτηκε την Αγνή του Άρνσταϊν, κόρη του Λουδοβίκου Γ΄ του Άρνσταϊν και είχαν τέκνα:
* Aδελαΐδα, παντρεύτηκε τον Γεράρδο Β΄ κόμη του Λόον. 
* Όθων Α΄ 1150-1207, κόμης του Χέλρε.
* Μαργαρίτα, παντρεύτηκε τον Ένγκελμπερτ Α΄ κόμη του Μπεργκ.

## Παραπομπές σε πηγές


Κατηγορία:Οίκος του Βάσενμπεργκ
Εδουάρδος του Χέλρε

Ο **Εδουάρδος**, ολλανδ.: Eduard, hertog van Guelders (12 Μαρτίου 1336 - 24 Aυγούστου 1371) από τον Οίκο του Βάσενμπεργκ, ήταν δούκας του Χέλρε και κόμης του Ζούτφεν (1361–1371).

## Βιογραφία
Ήταν ο δευτερότοκος γιος του Ρέγκιναλντ Β΄  δούκα του Χέλρε και της δεύτερης συζύγου του Eλεονώρας του Γούντστοκ, κόρης του Eδουάρδου Β΄ της Αγγλίας.

Το 1350 με ενθάρρυνση από τη μητέρα του, ο Εδουάρδος ξεκίνησε έναν καταστροφικό εμφύλιο πόλεμο εναντίον του αδελφού του Ρέγκιναλντ Γ΄ για τον έλεγχο του δουκάτου του Χέλρε. Ο Εδουάρδος ηγήθηκε της μερίδας των Μπρόνκχορστερ (αστών, εμπόρων), η οποία το 1361 σε μία μάχη στο Tηλ νίκησε τη μερίδα Χέεκερεν (ευγενών), με επικεφαλής τον ανίκανο αδελφό τού Eδουάρδου, όπου ο Ρέγκιναλντ Γ΄ συνελήφθη και φυλακίστηκε. Ο Εδουάρδος κυβέρνησε καλά και σθεναρά, παρά τις εναντίον του συνθήκες. Συνδέθηκε με τους επισκόπους του Λύτιχ, επίσης με το Γύλιχ και την Κλέβη. Το 1371 ο κουνιάδος και υποστηρικτής του Γουλιέλμος Β΄ δούκας του Γύλιχ, ήρθε σε ρήξη με τον Βεγκέσλαο Α΄ δούκα του Λουξεμβούργου. Η διαμάχη κορυφώθηκε στη μάχη του Μπέσβαϊλερ, κατά την οποία ο Γουλιέλμος Β΄ νίκησε τον Βεγκέσλαο Α΄, αλλά ο Eδουάρδος τραυματίστηκε θανάσιμα στη μάχη και απεβίωσε στις 24 Αυγούστου 1371. Τάφηκε στο Κλόστερ Γκρέφενταλ. Μετά τον τέλος του Έδουάρδου, ο αδελφός του Ρέγκιναλντ Γ΄ ανέκτησε το δουκάτο του, αλλά απεβίωσε λίγο αργότερα, στις 4 Δεκεμβρίου 1371. Δεδομένου ότι ούτε ο Εδουάρδος, ούτε ο Ρέγκιναλντ Γ΄ είχαν παιδιά, ξεκίνησε ένας άλλος πόλεμος διαδοχής για το Χέλρε, με τη μερίδα του Μπρόνκχορστερ να υποστηρίζει την ετεροθαλή αδελφή των Εδουάρδου και Ρέγκιναλντ Γ΄, τη Μαρία, σύζυγο του Γουλιέλμου Β΄ δούκα του Γύλιχ· και τη μερίδα Χέερκερεν να υποστηρίζει την αδελφή της, Ματθίλδη, σύζυγο του Ιωάννη Β΄ κόμη Μπλουά. Το 1377 ο Κάρολος Δ΄ της Γερμανίας απένειμε το δουκάτο του Χέλρε και την κομητεία του Ζούτφεν στον γιο της Μαρίας, τον Γουλιέλμο Γ΄ δούκα του Γύλιχ. Μετά την απόλυτη ήττα της στη Μάχη του Χένεπελ στις 24 Μαρτίου 1379, η Mατθίλδη παραιτήθηκε από τη διεκδίκησή της έναντι των Χέλρε και Zούτφεν.

Ο Εδουάρδος μνηστεύθηκε το 1368 με την Αικατερίνη των Βίττελσμπαχ (30 Μαΐου 1361 - 10 Νοεμβρίου 1400, τάφηκε στο Κλόστερ Μόνκουτσεν), κόρη του Αλβέρτου Α΄ δούκα της Βαυαρίας. Ο Εδουάρδος απεβίωσε, όταν αυτή ήταν μόλις 10 ετών· στη συνέχεια η Αικατερίνη παντρεύτηκε το 1379 με τον ανιψιό του Εδουάρδου, τον Γουλιέλμο Γ΄ δούκα του Γύλιχ.

## Εξωτερικοί σύνδεσμοι
* Genealogie-Mittelalter.de

## Παραπομπές σε πηγές


Κατηγορία:Οίκος του Βάσενμπεργκ